title: Provedbena uredba Komisije (EU) 2015/2179 оd 25. studenoga 2015. o pokretanju revizije Provedbene uredbe Vijeća (EU) br. 102/2012 o uvođenju konačne antidampinške pristojbe na uvoz čelične užadi i kabela podrijetlom, među ostalim, iz Narodne Republike Kine, kako je proširena na uvoz čelične užadi i kabela poslanih iz Republike Koreje, bez obzira na to imaju li deklarirano podrijetlo iz Republike Koreje ili ne, radi utvrđivanja mogućnosti odobravanja izuzeća od tih mjera jednom korejskom izvozniku, stavljanja izvan snage postojeće antidampinške pristojbe s obzirom na uvoz koji obavlja taj izvoznik te nametanja obveze evidentiranja njegova uvoza

text:
               26.11.2015

               HR

               Službeni list Europske unije

               L 309/3

         PROVEDBENA UREDBA KOMISIJE (EU) 2015/2179
   оd 25. studenoga 2015.
   o pokretanju revizije Provedbene uredbe Vijeća (EU) br. 102/2012 o uvođenju konačne antidampinške pristojbe na uvoz čelične užadi i kabela podrijetlom, među ostalim, iz Narodne Republike Kine, kako je proširena na uvoz čelične užadi i kabela poslanih iz Republike Koreje, bez obzira na to imaju li deklarirano podrijetlo iz Republike Koreje ili ne, radi utvrđivanja mogućnosti odobravanja izuzeća od tih mjera jednom korejskom izvozniku, stavljanja izvan snage postojeće antidampinške pristojbe s obzirom na uvoz koji obavlja taj izvoznik te nametanja obveze evidentiranja njegova uvoza
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1225/2009 od 30. studenoga 2009. o zaštiti od dampinškog uvoza iz zemalja koje nisu članice Europske zajednice (1) („Osnovna uredba”), a posebno njezin članak 11. stavak 4., članak 13. stavak 4. i članak 14. stavak 5.,
   nakon obavješćivanja država članica,
   budući da:
   1.   ZAHTJEV ZA REVIZIJU

               (1)

               Europska komisija (dalje u tekstu „Komisija”) primila je zahtjev za izuzeće od antidampinških mjera primjenjivih na uvoz čelične užadi i kabela s podrijetlom iz Narodne Republike Kine kako su proširene na uvoz proizvoda poslanih iz Republike Koreje, bez obzira na to imaju li deklarirano podrijetlo iz Republike Koreje ili ne, u skladu s člankom 11. stavkom 4. i člankom 13. stavkom 4. Osnovne uredbe.

               (2)

               Zahtjev je 7. rujna 2015. podnijelo trgovačko društvo Daechang Steel Co. Ltd. (dalje u tekstu „podnositelj zahtjeva”), proizvođač izvoznik čelične užadi i kabela iz Republike Koreje (dalje u tekstu „predmetna zemlja”), i ograničen je na podnositelja zahtjeva.

         2.   PROIZVOD IZ POSTUPKA REVIZIJE

               (3)

               Proizvod iz postupka revizije jesu čelična užad i kabeli, uključujući zatvorenu užad, osim užadi i kabela od nehrđajućeg čelika najveće dimenzije poprečnog presjeka veće od 3 mm, poslani iz Republike Koreje, bez obzira na to imaju li deklarirano podrijetlo iz Republike Koreje ili ne (dalje u tekstu „proizvod iz postupka revizije”), trenutačno obuhvaćeni oznakama KN ex 7312 10 81, ex 7312 10 83, ex 7312 10 85, ex 7312 10 89 i ex 7312 10 98 (oznake TARIC 7312108113, 7312108313, 7312108513, 7312108913 i 7312109813).

         3.   POSTOJEĆE MJERE

               (4)

               Vijeće je Uredbom (EZ) br. 1796/1999 (2) uvelo antidampinške mjere na čeličnu užad i kabele podrijetlom, među ostalim, iz Narodne Republike Kine (dalje u tekstu „izvorne mjere”). Uredbom (EZ) br. 1858/2005 (3) Vijeće je, slijedom revizije nakon isteka mjera u skladu s člankom 11. stavkom 2. Osnovne uredbe zadržalo na snazi izvorne mjere. Provedbenom uredbom (EU) br. 400/2010 (4) Vijeće je te mjere proširilo na čeličnu užad i kabele poslane iz Republike Koreje, bez obzira na to imaju li deklarirano podrijetlo iz Republike Koreje ili ne (dalje u tekstu „proširene mjere”), uz iznimku onih koje proizvode trgovačka društva posebno navedena u članku 1. te Uredbe.

               (5)

               Mjere koje su trenutačno na snazi konačna su antidampinška pristojba uvedena Provedbenom uredbom Vijeća (EU) br. 102/2012 (5) slijedom revizije nakon isteka mjere u skladu s člankom 11. stavkom 2. Osnovne uredbe kako je zadnje izmijenjena Provedbenom uredbom Komisije (EU) br. 493/2014 (6), u skladu s kojom se, među ostalim, na uvoz u Europsku uniju proizvoda iz postupka revizije koji je poslan iz Republike Koreje primjenjuje konačna antidampinška pristojba od 60,4 %, uz iznimku proizvoda trgovačkih društava za koje vrijedi izuzeće.

         4.   RAZLOZI ZA REVIZIJU

               (6)

               Podnositelj zahtjeva dostavio je dokaze prima facie kojima dokazuje da:

               (7)

               nije izvozio predmetni proizvod u Uniju tijekom razdoblja ispitnog postupka korištenog u ispitnom postupku koji je rezultirao uvođenjem proširenih mjera, tj. od 1. srpnja 2008. do 30. lipnja 2009.;

               (8)

               nije povezan s proizvođačima izvoznicima proizvoda iz postupka revizije na koje se primjenjuju antidampinške pristojbe koje su na snazi, te da nije izbjegao mjere primjenjive na čeličnu užad i kabele podrijetlom iz Kine; te

               (9)

               da je preuzeo je neopozivu ugovornu obvezu da izvozi znatnu količinu u Uniju.

         5.   POSTUPAK

   5.1.   Pokretanje postupka

               (10)

               Komisija je ispitala raspoložive dokaze i zaključila da postoji dovoljno dokaza koji opravdavaju pokretanje ispitnog postupka u skladu s člankom 11. stavkom 4. i člankom 13. stavkom 4. Osnovne uredbe kako bi se utvrdilo može li se podnositelju zahtjeva odobriti izuzeće od proširenih mjera. Proizvođači Unije za koje se zna da se to na njih odnosi obaviješteni su o zahtjevu za reviziju i omogućeno im je iznošenje primjedbi.

         5.2.   Ukidanje postojećih mjera i evidentiranje uvoza

               (11)

               U skladu s člankom 11. stavkom 4. Osnovne uredbe, antidampinšku pristojbu koja je na snazi trebalo bi ukinuti kada je riječ o uvozu proizvoda iz postupka revizije koji podnositelj zahtjeva proizvodi i prodaje za izvoz u Uniju. Istodobno, taj bi se uvoz trebao evidentirati u skladu s člankom 14. stavkom 5. Osnovne uredbe kako bi se, u slučaju da se revizijom utvrdi da podnositelj zahtjeva izbjegava mjere, antidampinške pristojbe mogle naplatiti od datuma evidentiranja tog uvoza. U ovoj fazi ispitnog postupka nije moguće procijeniti iznos mogućih budućih obveza podnositelja zahtjeva.

         5.3.   Podnositelj zahtjeva u ispitnom postupku

               (12)

               Kako bi dobila podatke koje smatra potrebnima za ispitni postupak, Komisija će podnositelju zahtjeva poslati upitnik. Podnositelj zahtjeva mora dostaviti ispunjeni upitnik u roku od 37 dana od datuma stupanja na snagu ove Uredbe, osim ako je određeno drukčije, u skladu s člankom 6. stavkom 2. Osnovne uredbe.

         5.4.   Ostali podnesci

               (13)

               U skladu s odredbama ove Uredbe, sve se zainteresirane strane pozivaju da iznesu svoje stajalište te da dostave podatke i popratne dokaze. Osim ako je određeno drukčije, ti podaci i popratni dokazi moraju se dostaviti Komisiji u roku od 37 dana od datuma stupanja na snagu ove Uredbe.

         5.5.   Mogućnost saslušanja pred ispitnim službama Komisije

               (14)

               Sve zainteresirane strane mogu zatražiti saslušanje pred ispitnim službama Komisije. Svi zahtjevi za saslušanje podnose se u pisanom obliku i moraju sadržavati razloge za podnošenje. Zahtjev za saslušanje o pitanjima povezanima s pokretanjem ispitnog postupka mora se podnijeti u roku od 15 dana od datuma stupanja na snagu ove Uredbe. Nakon toga zahtjev za saslušanje mora se podnijeti u rokovima koje je u svojoj komunikaciji sa strankama odredila Komisija.

         5.6.   Upute za sastavljanje podnesaka, slanje ispunjenih upitnika i korespondenciju

               (15)

               Informacije dostavljene Komisiji u svrhu ispitnih postupaka trgovinske zaštite ne podliježu autorskim pravima. Zainteresirane strane, prije nego što Komisiji dostave informacije i/ili podatke koji podliježu autorskim pravima treće strane, moraju zatražiti posebno dopuštenje od nositelja autorskih prava kojim se Komisiji izričito dopušta: (a) upotreba tih informacija i podataka u svrhu ovog postupka trgovinske zaštite i (b) dostavljanje tih informacija i/ili podataka zainteresiranim stranama u ovom ispitnom postupku u obliku kojim im se omogućuje ostvarivanje prava na obranu.

               (16)

               Svi podnesci, uključujući podatke koji se traže u ovoj Uredbi, ispunjeni upitnici i korespondencija zainteresiranih strana za koje se zahtijeva povjerljivo postupanje nose oznaku „Limited” (7) („ograničeno”).

               (17)

               Zainteresirane strane koje dostavljaju podatke s oznakom „Limited” dužne su u skladu s člankom 19. stavkom 2. Osnovne uredbe dostaviti sažetke tih podataka u verziji koja nije povjerljiva s oznakom „For inspection by interested parties” („Na pregled zainteresiranim stranama”). Sažeci trebaju biti dovoljno detaljni kako bi omogućili razumijevanje suštine podataka dostavljenih kao povjerljivih. Ako zainteresirana strana koja dostavlja povjerljive podatke ne dostavi sažetak u verziji koja nije povjerljiva, u traženom obliku i na traženoj razini kvalitete, ti se podaci ne moraju uzeti u obzir.

               (18)

               Zainteresirane strane pozivaju se da sve podneske i zahtjeve, uključujući skenirane punomoći i potvrde, dostavljaju e-poštom, osim opsežnih odgovora koji bi se trebali dostaviti na CD-ROM-u ili DVD-u osobno ili preporučenom poštom. Uporabom e-pošte zainteresirane strane izražavaju svoju suglasnost s pravilima koja se primjenjuju na elektroničke podneske sadržanima u dokumentu „KORESPONDENCIJA S EUROPSKOM KOMISIJOM U PREDMETIMA TRGOVINSKE ZAŠTITE” objavljenom na internetskoj stranici Glavne uprave za trgovinu: http://trade.ec.europa.eu/doclib/docs/2011/june/tradoc_148003.pdf. Zainteresirane strane moraju navesti svoje ime/naziv, adresu, broj telefona i valjanu adresu e-pošte te osigurati da je to ispravna službena adresa e-pošte koja se svakodnevno provjerava. Nakon dostave podataka za kontakt Komisija će sa zainteresiranim stranama komunicirati isključivo e-poštom, osim ako one izričito zatraže da sve dokumente Komisije primaju nekim drugim sredstvom komunikacije ili ako je zbog prirode dokumenta koji se šalje potrebno koristiti se preporučenom poštom. Dodatna pravila i informacije o korespondenciji s Komisijom, uključujući načela koja se primjenjuju na podneske poslane e-poštom, zainteresirane strane mogu pronaći u prethodno spomenutim uputama za komunikaciju sa zainteresiranim stranama.
               Adresa Komisije za korespondenciju:

                           European Commission

                           Directorate-General for Trade

                           Directorate H

                           Office: CHAR 04/039

                           1040 Bruxelles/Brussel

                           BELGIQUE/BELGIË

                           E-pošta: TRADE-SWR-R636-DUMP@ec.europa.eu

         6.   NESURADNJA

               (19)

               Ako zainteresirana strana odbije odobriti pristup potrebnim podacima ili ih ne dostavi u roku, odnosno, ako znatno ometa ispitni postupak, nalazi, bilo da su pozitivni ili negativni, mogu se donijeti na temelju raspoloživih podataka u skladu s člankom 18. Osnovne uredbe.

               (20)

               Ako se utvrdi da je zainteresirana strana dostavila lažne ili obmanjujuće podatke, ti se podaci mogu zanemariti i mogu se upotrijebiti raspoloživi podaci.

               (21)

               Ako zainteresirana strana ne surađuje ili surađuje samo djelomično te se stoga nalazi temelje na raspoloživim podacima u skladu s člankom 18. Osnovne uredbe, ishod za tu stranu može biti manje povoljan nego što bi bio da je surađivala.

               (22)

               Uskraćivanje odgovora u elektroničkom obliku neće se smatrati nesuradnjom pod uvjetom da zainteresirana strana dokaže da bi dostavljanje odgovora u traženom obliku predstavljalo neopravdano dodatno opterećenje ili neopravdan dodatni trošak. Zainteresirana strana trebala bi odmah kontaktirati s Komisijom.

         7.   SLUŽBENIK ZA SASLUŠANJE

               (23)

               Zainteresirane strane mogu zatražiti intervenciju službenika za saslušanje u trgovinskim postupcima. Službenik za saslušanje veza je između zainteresiranih strana i ispitnih službi Komisije. Službenik za saslušanje ocjenjuje zahtjeve za pristup dokumentaciji predmeta, sporove u vezi s povjerljivosti dokumenata, zahtjeve za produženje roka i zahtjeve trećih osoba za saslušanje. Službenik za saslušanje može organizirati saslušanje s pojedinačnom zainteresiranom stranom i posredovati kako bi osigurao da zainteresirana strana u potpunosti ostvaruje svoje pravo na obranu. Službenik za saslušanje uključenim stranama pruža mogućnost da budu saslušane kako bi se mogla iznijeti različita stajališta i izložiti pobijajući argumenti.

               (24)

               Svi zahtjevi za saslušanje pred službenikom za saslušanje podnose se u pisanom obliku i trebaju sadržavati razloge za njihovo podnošenje. Zahtjev za saslušanje o pitanjima povezanima s početnom fazom ispitnog postupka mora se podnijeti u roku od 15 dana od datuma stupanja na snagu ove Uredbe. Nakon toga zahtjev za saslušanje mora se podnijeti u rokovima koje je u svojoj komunikaciji sa strankama odredila Komisija.

               (25)

               Dodatne informacije i podatke za kontakt zainteresirane strane mogu pronaći na internetskim stranicama službenika za saslušanje na internetskoj stranici Glavne uprave za trgovinu: http://ec.europa.eu/trade/trade-policy-and-you/contacts/hearing-officer/.

         8.   VREMENSKI OKVIR ISPITNOG POSTUPKA

               (26)

               Ispitni postupak zaključuje se, u skladu s člankom 11. stavkom 5. Osnovne uredbe, u roku od devet mjeseci od datuma stupanja na snagu ove Uredbe.

         9.   OBRADA OSOBNIH PODATAKA

               (27)

               Osobni podaci prikupljeni u ovom ispitnom postupku obrađuju se u skladu s Uredbom (EZ) br. 45/2001 Europskog parlamenta i Vijeća (8),

         DONIJELA JE OVU UREDBU:
   Članak 1.
   U skladu s člankom 11. stavkom 4. i člankom 13. stavkom 4. Uredbe (EZ) br. 1225/2009 pokreće se revizija Provedbene uredbe (EU) br. 102/2012 kako je zadnje izmijenjena Provedbenom uredbom (EU) br. 493/2014 kako bi se utvrdilo mora li se na uvoz čelične užadi i kabela uključujući zatvorenu užad, osim užadi i kabela od nehrđajućeg čelika najveće dimenzije poprečnog presjeka veće od 3 mm, trenutačno obuhvaćenih oznakama KN ex 7312 10 81, ex 7312 10 83, ex 7312 10 85, ex 7312 10 89 i ex 7312 10 98 (oznake TARIC 7312108113, 7312108313, 7312108513, 7312108913 i 7312109813), poslanih iz Republike Koreje, a koje proizvodi i za izvoz u Uniju prodaje trgovačko društvo Daechang Steel Co. Ltd., primjenjivati antidampinška pristojba uvedena Provedbenom uredbom (EU) br. 102/2012.
   Članak 2.
   Antidampinška pristojba uvedena Provedbenom uredbom (EU) br. 102/2012 kako je zadnje izmijenjena Provedbenom uredbom (EU) br. 493/2014 ovime se stavlja izvan snage kada je riječ o uvozu iz članka 1. ove Uredbe.
   Članak 3.
   Carinska tijela, u skladu s člankom 14. stavkom 5. Uredbe (EZ) br. 1225/2009, poduzimaju odgovarajuće mjere radi evidentiranja uvoza u Uniju iz članka 1. ove Uredbe.
   Evidentiranje istječe devet mjeseci od datuma stupanja na snagu ove Uredbe.
   Članak 4.
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 25. studenoga 2015.

            Za Komisiju

            Predsjednik

         Jean-Claude JUNCKER

      (1)  SL L 343, 22.12.2009., str. 51.

      (2)  Uredba Vijeća (EZ) br. 1796/1999 od 12. kolovoza 1999. o uvođenju konačne antidampinške pristojbe i konačnoj naplati privremene pristojbe uvedene na uvoz čelične užadi i kabela podrijetlom iz Narodne Republike Kine, Mađarske, Indije, Meksika, Poljske, Južne Afrike i Ukrajine te o završetku antidampinškog postupka u vezi s uvozom iz Republike Koreje (SL L 217, 17.8.1999., str. 1.).

      (3)  Uredba Vijeća (EZ) br. 1858/2005 od 8. studenoga 2005. o uvođenju konačnih antidampinških pristojbi na uvoz čelične užadi i kablova podrijetlom iz Narodne Republike Kine, Indije, Južne Afrike i Ukrajine nakon revizije nakon isteka mjera prema članku 11. stavku 2. Uredbe (EZ) br. 384/96 (SL L 299, 16.11.2005., str. 1.).

      (4)  Provedbena Uredba Vijeća (EU) br. 400/2010 od 26. travnja 2010. o proširenju konačne antidampinške pristojbe uvedene Uredbom (EZ) br. 1858/2005 na uvoz čelične užadi i kabela podrijetlom iz, između ostalog, Narodne Republike Kine na uvoz čelične užadi i kabela poslanih iz Republike Koreje, bez obzira na to imaju li deklarirano podrijetlo iz Republike Koreje ili ne, te prekidu ispitnog postupka u vezi uvoza poslanog iz Malezije (SL L 117, 11.5.2010., str. 1.).

      (5)  Provedbena uredba Vijeća (EU) br. 102/2012 od 27. siječnja 2012. o uvođenju konačne antidampinške pristojbe na uvoz čelične užadi i kabela podrijetlom iz Narodne Republike Kine i Ukrajine kako je proširena na uvoz čelične užadi i kabela poslanih iz Maroka, Moldove i Republike Koreje, bez obzira na to imaju li deklarirano podrijetlo iz tih zemalja ili ne, nakon revizije nakon isteka mjere prema članku 11. stavku 2. Uredbe (EZ) br. 1225/2009 te o prekidu postupka revizije nakon isteka mjere u vezi s uvozom čelične užadi i kabela podrijetlom iz Južne Afrike prema članku 11. stavku 2. Uredbe (EZ) br. 1225/2009 (SL L 36, 9.2.2012., str. 1.).

      (6)  Provedbena uredba Komisije (EU) br. 493/2014 оd 13. svibnja 2014. o izmjeni Provedbene uredbe Vijeća (EU) br. 102/2012 o uvođenju konačne antidampinške pristojbe na uvoz čelične užadi i kabela podrijetlom iz, među ostalim, Narodne Republike Kine, kako je proširena na uvoz čelične užadi i kabela poslanih iz, među ostalim, Republike Koreje, bez obzira na to imaju li deklarirano podrijetlo iz Republike Koreje ili ne (SL L 139, 14.5.2014., str. 7.).

      (7)  Dokument s oznakom „Limited” dokument je koji se smatra povjerljivim u skladu s člankom 19. Uredbe Vijeća (EZ) br. 1225/2009 (SL L 343, 22.12.2009., str. 51.) i člankom 6. Sporazuma WTO-a o provedbi članka VI. GATT-a iz 1994. (Sporazum o antidampingu). Taj je dokument zaštićen i u skladu s člankom 4. Uredbe (EZ) br. 1049/2001. Europskog parlamenta i Vijeća (SL L 145, 31.5.2001., str. 43.).

      (8)  Uredba (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom kretanju takvih podataka (SL L 8, 12.1.2001., str. 1.).


title: Provedbena uredba Komisije (EU) 2016/2142 оd 6. prosinca 2016. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               7.12.2016

               HR

               Službeni list Europske unije

               L 332/16

         PROVEDBENA UREDBA KOMISIJE (EU) 2016/2142
   оd 6. prosinca 2016.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 6. prosinca 2016.

            Za Komisiju,

            u ime predsjednika,

         Jerzy PLEWA

            Glavni direktor

            Glavna uprava za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 157, 15.6.2011., str. 1.

      PRILOG

         Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  CL

                  115,2

                  MA

                  100,6

                  TN

                  200,0

                  TR

                  124,7

                  ZZ

                  135,1

                  0707 00 05

                  EG

                  191,7

                  MA

                  79,2

                  TR

                  161,9

                  ZZ

                  144,3

                  0709 93 10

                  MA

                  117,8

                  TR

                  151,7

                  ZZ

                  134,8

                  0805 10 20

                  TR

                  66,1

                  UY

                  62,9

                  ZA

                  59,7

                  ZZ

                  62,9

                  0805 20 10

                  MA

                  70,0

                  TR

                  71,7

                  ZZ

                  70,9

                  0805 20 30 , 0805 20 50 , 0805 20 70 , 0805 20 90

                  IL

                  119,4

                  JM

                  114,6

                  TR

                  83,1

                  ZZ

                  105,7

                  0805 50 10

                  TR

                  81,3

                  ZZ

                  81,3

                  0808 10 80

                  US

                  100,7

                  ZA

                  160,7

                  ZZ

                  130,7

                  0808 30 90

                  CN

                  109,8

                  TR

                  126,8

                  ZZ

                  118,3

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom „ZZ” označava se „drugo podrijetlo”.


title: Provedbena uredba Vijeća (EU) 2016/311 od 4. ožujka 2016. o provedbi Uredbe (EU) br. 208/2014 o mjerama ograničavanja usmjerenima protiv određenih osoba, subjekata i tijela s obzirom na stanje u Ukrajini

text:
               5.3.2016

               HR

               Službeni list Europske unije

               L 60/1

         PROVEDBENA UREDBA VIJEĆA (EU) 2016/311
   od 4. ožujka 2016.
   o provedbi Uredbe (EU) br. 208/2014 o mjerama ograničavanja usmjerenima protiv određenih osoba, subjekata i tijela s obzirom na stanje u Ukrajini
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EU) br. 208/2014 od 5. ožujka 2014. o mjerama ograničavanja usmjerenima protiv određenih osoba, subjekata i tijela s obzirom na stanje u Ukrajini (1), a posebno njezin članak 14. stavak 1.,
   uzimajući u obzir prijedlog visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 5. ožujka 2014. donijelo Uredbu (EU) br. 208/2014.

               (2)

               Na temelju preispitivanja koje je provelo Vijeće unos za jednu osobu trebalo bi izbrisati, a unose za tri osobe trebalo bi izmijeniti.

               (3)

               Prilog I. Uredbi (EU) br. 208/2014 trebalo bi stoga na odgovarajući način izmijeniti,

         DONIJELO JE OVU UREDBU:
   Članak 1.
   Prilog I. Uredbi (EU) br. 208/2014 mijenja se kako je navedeno u Prilogu ovoj Uredbi.
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 4. ožujka 2016.

            Za Vijeće

            Predsjednica

         S.A.M. DIJKSMA

      (1)  SL L 66, 6.3.2014., str. 1.

      PRILOG

                  I.

                  Unos za sljedeću osobu briše se s popisa navedenog u Prilogu I. Uredbi (EU) br. 208/2014:

                              „14.

                              Raisa Vasylivna Bohatyriova”

                  II.

                  Unosi za sljedeće osobe navedeni u Prilogu I. Uredbi (EU) br. 208/2014 zamjenjuju se sljedećim unosima:

                              Ime

                              Identifikacijski podaci

                              Obrazloženje

                              Datum uvrštenja na popis

                              „2.

                              Vitalii Yuriyovych Zakharchenko
                              (Вiталiй Юрiйович Захарченко),
                              Vitaliy Yurievich Zakharchenko
                              (Виталий Юрьевич Захарченко)

                              Rođen 20. siječnja 1963. u Kostiantynivki (Donetsk oblast), bivši ministar unutarnjih poslova.

                              Osoba koja podliježe kaznenom postupku koji provode ukrajinske vlasti zbog zloupotrebe javnih sredstava ili imovine i u vezi s time što je kao nositelj javne dužnosti zloupotrijebila svoj položaj radi pribavljanja nepripadajuće koristi za sebe ili treću osobu te je time nanijela štetu ukrajinskom javnom proračunu ili imovini.

                              6.3.2014.

                              4.

                              Olena Leonidivna Lukash
                              (Олена Леонiдiвна Лукаш),
                              Elena Leonidovna Lukash
                              (Елена Леонидовна Лукаш)

                              Rođena 12. studenoga 1976. u Rîbniți (Moldova), bivša ministrica pravosuđa.

                              Osoba koja podliježe kaznenom postupku koji provode ukrajinske vlasti zbog sudjelovanja u zloupotrebi javnih sredstava ili imovine i u vezi s time što je kao nositelj javne dužnosti zloupotrijebila svoj položaj radi pribavljanja nepripadajuće koristi za sebe ili treću osobu te je time nanijela štetu ukrajinskom javnom proračunu ili imovini.

                              6.3.2014.

                              13.

                              Dmytro Volodymyrovych Tabachnyk
                              (Дмитро Володимирович Табачник)

                              Rođen 28. studenoga 1963. u Kijevu, bivši ministar obrazovanja i znanosti.

                              Osoba koja podliježe kaznenom postupku koji provode ukrajinske vlasti zbog sudjelovanja u zloupotrebi javnih sredstava ili imovine.

                              6.3.2014.”


title: Provedbena uredba Komisije (EU) br. 1131/2014 оd 23. listopada 2014. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               24.10.2014

               HR

               Službeni list Europske unije

               L 305/107

         PROVEDBENA UREDBA KOMISIJE (EU) br. 1131/2014
   оd 23. listopada 2014.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 23. listopada 2014.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 157, 15.6.2011., str. 1.

      PRILOG
      Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  AL

                  62,5

                  MA

                  116,8

                  MK

                  65,0

                  XS

                  78,2

                  ZZ

                  80,6

                  0707 00 05

                  AL

                  59,9

                  MK

                  50,7

                  TR

                  121,6

                  ZZ

                  77,4

                  0709 93 10

                  MA

                  107,9

                  TR

                  138,1

                  ZZ

                  123,0

                  0805 50 10

                  AR

                  78,7

                  CL

                  106,8

                  TR

                  107,3

                  UY

                  86,1

                  ZA

                  84,3

                  ZZ

                  92,6

                  0806 10 10

                  BR

                  252,0

                  MD

                  39,0

                  PE

                  348,0

                  TR

                  150,9

                  ZZ

                  197,5

                  0808 10 80

                  BA

                  34,8

                  BR

                  52,6

                  CL

                  85,5

                  CN

                  117,7

                  MD

                  27,7

                  NZ

                  144,6

                  US

                  191,0

                  ZA

                  154,6

                  ZZ

                  101,1

                  0808 30 90

                  TR

                  116,3

                  ZZ

                  116,3

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom „ZZ” označava se „drugo podrijetlo”.


title: Provedbena uredba Komisije (EU) 2017/1579 оd 18. rujna 2017. o utvrđivanju koeficijenta dodjele koji se primjenjuje na količine obuhvaćene zahtjevima za uvozne dozvole podnesenima od 1. do 7. rujna 2017. i o određivanju količina koje je potrebno dodati količini utvrđenoj za podrazdoblje od 1. siječnja do 31. ožujka 2018. u okviru carinskih kvota koje su Uredbom (EZ) br. 533/2007 otvorene u sektoru mesa peradi

text:
               19.9.2017

               HR

               Službeni list Europske unije

               L 239/25

         PROVEDBENA UREDBA KOMISIJE (EU) 2017/1579
   оd 18. rujna 2017.
   o utvrđivanju koeficijenta dodjele koji se primjenjuje na količine obuhvaćene zahtjevima za uvozne dozvole podnesenima od 1. do 7. rujna 2017. i o određivanju količina koje je potrebno dodati količini utvrđenoj za podrazdoblje od 1. siječnja do 31. ožujka 2018. u okviru carinskih kvota koje su Uredbom (EZ) br. 533/2007 otvorene u sektoru mesa peradi
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 188.,
   budući da:

               (1)

               Uredbom Komisije (EZ) br. 533/2007 (2) otvorene su godišnje carinske kvote za uvoz proizvoda iz sektora mesa peradi.

               (2)

               Količine obuhvaćene zahtjevima za uvozne dozvole podnesenima od 1. do 7. rujna 2017. za podrazdoblje od 1. listopada do 31. prosinca 2017. za neke kvote premašuju raspoložive količine. Stoga je potrebno odrediti u kojoj se mjeri uvozne dozvole mogu izdavati tako da se odredi koeficijent dodjele koji će se primjenjivati na količine za koje je podnesen zahtjev, izračunan u skladu s člankom 7. stavkom 2. Uredbe Komisije (EZ) br. 1301/2006 (3).

               (3)

               Količine obuhvaćene zahtjevima za uvozne dozvole podnesenima od 1. do 7. rujna 2017. za podrazdoblje od 1. listopada do 31. prosinca 2017. za neke su kvote manje od raspoloživih količina. Stoga je potrebno odrediti količine za koje nisu podneseni zahtjevi i dodati ih količini utvrđenoj za sljedeće podrazdoblje kvote.

               (4)

               Kako bi se osigurala učinkovitost mjere, ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   1.   Količine obuhvaćene zahtjevima za uvozne dozvole podnesenima u skladu s Uredbom (EZ) br. 533/2007 za podrazdoblje od 1. listopada do 31. prosinca 2017. množe se s koeficijentom dodjele iz Priloga ovoj Uredbi.
   2.   Količine za koje nisu podneseni zahtjevi za uvozne dozvole u skladu s Uredbom (EZ) br. 533/2007, koje je potrebno dodati podrazdoblju od 1. siječnja do 31. ožujka 2018. navedene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 18. rujna 2017.

            Za Komisiju,

            u ime predsjednika,

         Jerzy PLEWA

            Glavni direktor

            Glavna uprava za poljoprivredu i ruralni razvoj

      (1)  SL L 347, 20.12.2013., str. 671.

      (2)  Uredba Komisije (EZ) br. 533/2007 od 14. svibnja 2007. o otvaranju i predviđanju upravljanja carinskim kvotama u sektoru mesa peradi (SL L 125, 15.5.2007., str. 9.).

      (3)  Uredba Komisije (EZ) br. 1301/2006 od 31. kolovoza 2006. o utvrđivanju zajedničkih pravila za upravljanje uvoznim carinskim kvotama za poljoprivredne proizvode kojima upravlja sustav uvoznih dozvola (SL L 238, 1.9.2006., str. 13.).

      PRILOG

                  Redni br.

                  Koeficijent dodjele – zahtjevi podneseni za podrazdoblje od 1. listopada do 31. prosinca 2017.
                  (u %)

                  Količine za koje nije podnesen zahtjev koje treba dodati količini raspoloživoj za podrazdoblje od 1. siječnja do 31. ožujka 2018.
                  (u kg)

                  09.4067

                  1,838508

                  —

                  09.4068

                  0,162074

                  —

                  09.4069

                  0,134791

                  —

                  09.4070

                  —

                  890 500


title: Provedbena uredba Komisije (EU) 2017/823 оd 15. svibnja 2017. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               16.5.2017

               HR

               Službeni list Europske unije

               L 123/5

         PROVEDBENA UREDBA KOMISIJE (EU) 2017/823
   оd 15. svibnja 2017.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 15. svibnja 2017.

            Za Komisiju,

            u ime predsjednika,

         Jerzy PLEWA

            Glavni direktor

            Glavna uprava za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 157, 15.6.2011., str. 1.

      PRILOG

         Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  MA

                  110,3

                  TN

                  158,2

                  TR

                  93,0

                  ZZ

                  120,5

                  0707 00 05

                  TR

                  126,8

                  ZZ

                  126,8

                  0709 93 10

                  TR

                  139,8

                  ZZ

                  139,8

                  0805 10 22 , 0805 10 24 , 0805 10 28

                  EG

                  56,0

                  MA

                  58,6

                  TR

                  47,4

                  ZZ

                  54,0

                  0805 50 10

                  TR

                  65,0

                  ZA

                  147,3

                  ZZ

                  106,2

                  0808 10 80

                  AR

                  162,6

                  BR

                  110,8

                  CL

                  117,2

                  NZ

                  146,5

                  ZA

                  94,5

                  ZZ

                  126,3

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom „ZZ” označava se „drugo podrijetlo”.


title: Provedbena uredba Komisije (EU) br. 615/2013 od 24. lipnja 2013. o razvrstavanju određene robe u kombiniranu nomenklaturu

text:
               02/Sv. 024

               HR

               Službeni list Europske unije

               184

         32013R0615

               L 175/9

               SLUŽBENI LIST EUROPSKE UNIJE

               24.06.2013.

      PROVEDBENA UREDBA KOMISIJE (EU) br. 615/2013
   od 24. lipnja 2013.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:

               (1)

               S ciljem osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere za razvrstavanje robe iz Priloga ovoj Uredbi.

               (2)

               Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se u nju uvode dodatni pododjeljci te koja je utvrđena posebnim odredbama Unije, s ciljem primjene tarifnih ili drugih mjera u vezi s razmjenom robe.

               (3)

               Prema tim Općim pravilima, robu opisanu u stupcu 1 tablice iz Priloga trebalo bi razvrstati pod oznaku KN iz stupca 2, a na temelju razloga navedenih u stupcu 3 te tablice.

               (4)

               Primjereno je osigurati da u skladu s člankom 12. stavkom 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2) korisnik može nastaviti navoditi tijekom razdoblja od tri mjeseca obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, ali koje nisu u skladu s ovom Uredbom.

               (5)

               Odbor za Carinski zakonik nije izdao mišljenje u roku koji je odredio njegov predsjednik,

         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu pod oznakom KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi tijekom razdoblja od tri mjeseca na temelju članka 12. stavka 6. Uredbe (EEZ) br. 2913/92.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 24. lipnja 2013.

            Za Komisiju, u ime predsjednika,
         Algirdas ŠEMETA

            Član Komisije

      (1)  SL L 256, 7.9.1987., str. 1.

      (2)  SL L 302, 19.10.1992., str. 1.
   PRILOG

               Naziv robe

               Razvrstavanje (oznaka KN)

               Razlozi

               (1)

               (2)

               (3)

               Cilindrični proizvod izrađen od slitine aluminija, s rupama i udubinama, duljine približno 8 cm i promjera približno 4 cm.
               Proizvod se upotrebljava kao dio jedinice za uvlačenje sigurnosnog pojasa koji se upotrebljava, na primjer, u motornim vozilima, gliserima i dizalima za stepenice.

                   (1) Vidjeti sliku.

               7616 99 90

               Razvrstavanje se utvrđuje u skladu s Općim pravilima 1. i 6. za tumačenje kombinirane nomenklature i tekstom oznaka KN 7616, 7616 99 i 7616 99 90.
               Razvrstavanje pod tarifni broj 8708 isključeno je jer taj tarifni broj obuhvaća samo sigurnosne pojaseve vozila iz tarifnih brojeva 8701 do 8705, ali ne i njihove dijelove.
               Razvrstavanje pod tarifni broj 8302 kao okovi, pribor i slični proizvodi prikladni za karoserije isključeno je jer proizvod nije dio karoserije automobila, već dio jedinice za uvlačenje sigurnosnog pojasa.
               Stoga se proizvod prema svom sastavnom materijalu razvrstava pod oznaku KN 7616 99 90 kao ostali proizvodi od aluminija.

      (1)  Slika služi samo kao izvor obavijesti.


title: Provedbena uredba Komisije (EU) br. 894/2014 оd 14. kolovoza 2014. o zabrani ribolovnih aktivnosti za plovila s okružujućom mrežom plivaricom koja plove pod zastavom Hrvatske, Francuske, Italije, Malte i Španjolske ili su u tim državama članicama registrirana, a upotrebljavaju se za ulov plavoperajne tune u Atlantskom oceanu istočno od 45° zapadne geografske dužine i u Sredozemnome moru

text:
               19.8.2014

               HR

               Službeni list Europske unije

               L 244/3

         PROVEDBENA UREDBA KOMISIJE (EU) br. 894/2014
   оd 14. kolovoza 2014.
   o zabrani ribolovnih aktivnosti za plovila s okružujućom mrežom plivaricom koja plove pod zastavom Hrvatske, Francuske, Italije, Malte i Španjolske ili su u tim državama članicama registrirana, a upotrebljavaju se za ulov plavoperajne tune u Atlantskom oceanu istočno od 45° zapadne geografske dužine i u Sredozemnome moru
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1224/2009 od 20. studenoga 2009. o uspostavi sustava kontrole Zajednice za osiguranje sukladnosti s pravilima zajedničke ribarstvene politike (1), a posebno njezin članak 36. stavak 2.,
   budući da:

               (1)

               Uredbom Vijeća (EU) br. 43/2014 od 20. siječnja 2014. o utvrđivanju ribolovnih mogućnosti za 2014. za određene riblje stokove i skupine ribljih stokova, koje se primjenjuju u vodama Unije te za plovila Unije u određenim vodama izvan Unije (2) utvrđuje se količina plavoperajne tune koja se u 2014. smije loviti ribarskim plovilima i zamkama Europske unije u Atlantskom oceanu istočno od 45° zapadne geografske dužine te u Sredozemnome moru.

               (2)

               Uredba Vijeća (EZ) br. 302/2009 od 6. travnja 2009. o višegodišnjem planu oporavka plavoperajne tune u istočnom Atlantiku i Sredozemnom moru te o izmjeni Uredbe (EZ) br. 43/2009 i stavljanju izvan snage Uredbe (EZ) br. 1559/2007 (3) obvezuje države članice da Komisiju obavijeste o pojedinačnim kvotama dodijeljenim za plovila dulja od 24 metra. Za ulovna plovila kraća od 24 metra i zamke države članice moraju obavijestiti Komisiju barem o kvoti dodijeljenoj organizacijama proizvođača ili skupinama plovila koja obavljaju ribolov sličnim ribarskim alatom.

               (3)

               Cilj je zajedničke ribarstvene politike osigurati dugoročnu održivost sektora ribarstva održivim iskorištavanjem živih vodenih resursa na temelju načela predostrožnosti.

               (4)

               U skladu s člankom 36. stavkom 2. Uredbe (EZ) br. 1224/2009, ako Komisija na temelju informacija koje su dostavile države članice i drugih informacija koje su joj dostupne utvrdi da se ribolovne mogućnosti Europske unije, države članice ili skupine država članica smatraju iscrpljenima za jedan ili više ribarskih alata ili flota, Komisija o tome obavješćuje dotične države članice i zabranjuje ribolovne aktivnosti za dotično područje, ribolovni alat, stok, skupinu stokova ili flotu uključenu u te konkretne ribolovne aktivnosti.

               (5)

               Prema informacijama kojima raspolaže Komisija iscrpljene su ribolovne mogućnosti za plavoperajnu tunu u Atlantskom oceanu istočno od 45° zapadne geografske dužine i u Sredozemnome moru dodijeljene plovilima s okružujućom mrežom plivaricom koja plove pod zastavom Hrvatske, Francuske, Italije, Malte i Španjolske ili su registrirana u tim državama članicama.

               (6)

               Hrvatska je 24. srpnja obavijestila Komisiju da je uvela zabranu ribolovnih aktivnosti za osam plovila s okružujućom mrežom plivaricom koja su se u 2014. upotrebljavala za ulov plavoperajne tune i da je ta zabrana stupila na snagu 24. lipnja 2014. u 24:00.

               (7)

               Francuska je 28. svibnja te 9. i 12. lipnja obavijestila Komisiju da je uvela zabranu ribolovnih aktivnosti za svojih 17 plovila s okružujućom mrežom plivaricom koja su se u 2014. upotrebljavala za ulov plavoperajne tune i da je ta zabrana stupila na snagu 28. svibnja za 11 plovila, 9. lipnja za dva plovila i 12. lipnja za četiri plovila, čime je zabrana svih aktivnosti stupila na snagu 12. lipnja 2014. u 9:04.

               (8)

               Italija je 1., 2., 9. i 13. lipnja obavijestila Komisiju da je uvela zabranu ribolovnih aktivnosti za 12 plovila s okružujućom mrežom plivaricom koja su se u 2014. upotrebljavala za ulov plavoperajne tune i da je ta zabrana stupila na snagu 1. lipnja za tri plovila, 2. lipnja za četiri plovila i 8. lipnja za četiri plovila i 13. lipnja za preostala plovila, čime je zabrana svih aktivnosti stupila na snagu 13. lipnja 2014. u 23:02.

               (9)

               Malta je 12. lipnja obavijestila Komisiju da je uvela zabranu ribolovnih aktivnosti za plovilo s okružujućom mrežom plivaricom koje se u 2014. upotrebljavalo za ulov plavoperajne tune i da je ta zabrana stupila na snagu 10. lipnja 2014. u 14:39.

               (10)

               Španjolska je 28. svibnja obavijestila Komisiju da je uvela zabranu ribolovnih aktivnosti za šest plovila s okružujućom mrežom plivaricom koja su se u 2014. upotrebljavala za ulov plavoperajne tune i da je ta zabrana stupila na snagu 28. svibnja 2014. u 0:00.

               (11)

               Ne dovodeći u pitanje mjere koje su uvele Hrvatska, Francuska, Italija, Malta i Španjolska, Komisija mora potvrditi zabranu ulova plavoperajne tune u Atlantskom oceanu istočno od 45° zapadne geografske dužine i u Sredozemnome moru za plovila s okružujućom mrežom plivaricom koja plove pod zastavom predmetnih država članica EU-a ili su u njima registrirane, a koja stupa na snagu 24. lipnja 2014. u 24:00 za Hrvatsku, najkasnije 12. lipnja 2014. u 9:04 za Francusku, najkasnije 13. lipnja 2014. u 23:02 za Italiju, 10. lipnja 2014. u 14:39 za Maltu i 28. svibnja 2014. u 0:00 za Španjolsku.

         DONIJELA JE OVU UREDBU:
   Članak 1.
   Ulov plavoperajne tune u Atlantskom oceanu istočno od 45° zapadne geografske dužine i u Sredozemnome moru zabranjuje se od 24. lipnja 2014. u 24:00 za plovila s okružujućom mrežom plivaricom koja plove pod zastavom Hrvatske ili su u njoj registrirana.
   Plavoperajna tuna ulovljena tim plovilima nakon tog datuma ne smije se zadržati na plovilu, stavljati u kaveze za tov ili uzgoj, prekrcavati, prevoziti ili iskrcavati.
   Članak 2.
   Ulov plavoperajne tune u Atlantskom oceanu istočno od 45° zapadne geografske dužine i u Sredozemnome moru zabranjuje se najkasnije od 12. lipnja 2014. u 9:04 za plovila s okružujućom mrežom plivaricom koja plove pod zastavom Francuske ili su u njoj registrirana.
   Plavoperajna tuna ulovljena tim plovilima nakon tog datuma ne smije se zadržati na plovilu, stavljati u kaveze za tov ili uzgoj, prekrcavati, prevoziti ili iskrcavati.
   Članak 3.
   Ulov plavoperajne tune u Atlantskom oceanu istočno od 45° zapadne geografske dužine i u Sredozemnome moru zabranjuje se najkasnije od 13. lipnja 2014. u 23:02 za plovila s okružujućom mrežom plivaricom koja plove pod zastavom Italije ili su u njoj registrirana.
   Plavoperajna tuna ulovljena tim plovilima nakon tog datuma ne smije se zadržati na plovilu, stavljati u kaveze za tov ili uzgoj, prekrcavati, prevoziti ili iskrcavati.
   Članak 4.
   Ulov plavoperajne tune u Atlantskom oceanu istočno od 45° zapadne geografske dužine i u Sredozemnome moru zabranjuje se od 10. lipnja 2014. u 14:39 za plovila s okružujućom mrežom plivaricom koja plove pod zastavom Malte ili su u njoj registrirana.
   Plavoperajna tuna ulovljena tim plovilima nakon tog datuma ne smije se zadržati na plovilu, stavljati u kaveze za tov ili uzgoj, prekrcavati, prevoziti ili iskrcavati.
   Članak 5.
   Ulov plavoperajne tune u Atlantskom oceanu istočno od 45° zapadne geografske dužine i u Sredozemnome moru zabranjuje se od 28. svibnja 2014. u 0:00 za plovila s okružujućom mrežom plivaricom koja plove pod zastavom Španjolske ili su u njoj registrirana.
   Plavoperajna tuna ulovljena tim plovilima nakon tog datuma ne smije se zadržati na plovilu, stavljati u kaveze za tov ili uzgoj, prekrcavati, prevoziti ili iskrcavati.
   Članak 6.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 14. kolovoza 2014.

            Za Komisiju,

            u ime predsjednika,

         Michel BARNIER

            potpredsjednik

      (1)  SL L 343, 22.12.2009., str. 1.

      (2)  SL L 24, 28.1.2014., str. 1.

      (3)  SL L 96, 15.4.2009., str. 1.


title: Provedbena uredba Komisije (EU) br. 1149/2014 оd 28. listopada 2014. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               29.10.2014

               HR

               Službeni list Europske unije

               L 308/80

         PROVEDBENA UREDBA KOMISIJE (EU) br. 1149/2014
   оd 28. listopada 2014.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 28. listopada 2014.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 157, 15.6.2011., str. 1.

      PRILOG
      Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  AL

                  55,3

                  MA

                  92,7

                  MK

                  54,3

                  ZZ

                  67,4

                  0707 00 05

                  AL

                  59,9

                  MK

                  80,7

                  TR

                  121,5

                  ZZ

                  87,4

                  0709 93 10

                  MA

                  82,8

                  TR

                  136,0

                  ZZ

                  109,4

                  0805 50 10

                  AR

                  72,8

                  TR

                  94,2

                  UY

                  29,5

                  ZA

                  84,3

                  ZZ

                  70,2

                  0806 10 10

                  BR

                  295,5

                  MD

                  39,0

                  PE

                  357,1

                  TR

                  145,3

                  ZZ

                  209,2

                  0808 10 80

                  BR

                  55,5

                  CL

                  76,1

                  MD

                  27,7

                  NZ

                  164,1

                  US

                  191,0

                  ZA

                  178,7

                  ZZ

                  115,5

                  0808 30 90

                  CN

                  68,8

                  TR

                  114,2

                  ZZ

                  91,5

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom „ZZ” označava se „drugo podrijetlo”.


title: Provedbena uredba Vijeća (EU) br. 554/2011 od 30. svibnja 2011. o prekidu antidampinškog postupka na uvoz poliesterskih rezanih vlakana podrijetlom iz Narodne Republike Kine

text:
               11/Sv. 057

               HR

               Službeni list Europske unije

               238

         32011R0554

               L 150/1

               SLUŽBENI LIST EUROPSKE UNIJE

               30.05.2011.

      PROVEDBENA UREDBA VIJEĆA (EU) br. 554/2011
   od 30. svibnja 2011.
   o prekidu antidampinškog postupka na uvoz poliesterskih rezanih vlakana podrijetlom iz Narodne Republike Kine
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1225/2009 od 30. studenoga 2009. o zaštiti od dampinškog uvoza iz zemalja koje nisu članice Europske zajednice (1) (Osnovna uredba), a posebno njezin članak 9. i članak 11. stavak 2., stavak 5. i stavak 6.,
   uzimajući u obzir prijedlog koji je podnijela Europska komisija nakon savjetovanja sa Savjetodavnim odborom,
   budući da:
   1.   POSTUPAK

   1.1.   Mjere na snazi

               (1)

               Nakon antidampinškog ispitnog postupka provedenog prema članku 5. Osnovne uredbe, Vijeće je Uredbom (EZ) br. 428/2005 (2) uvelo konačnu antidampinšku pristojbu na uvoz poliesterskih rezanih vlakana (PRV) podrijetlom iz Narodne Republike Kine. Stopa antidampinške pristojbe iznosila je između 4,9 % i 49,7 %, ovisno o proizvođaču dotičnog proizvoda.

         1.2.   Zahtjev za reviziju

               (2)

               Nakon objavljivanja obavijesti o skorom isteku određenih antidampinških mjera (3) koje se primjenjuju za uvoz PRV-a podrijetlom iz Narodne Republike Kine, Komisija je 14. prosinca 2009. primila zahtjev za reviziju prema članku 11. stavku 2. Osnovne uredbe.

               (3)

               Zahtjev je podnijelo Europsko udruženje za umjetna vlakna (podnositelj zahtjeva) u ime proizvođača iz Unije koji predstavljaju veći udio, u ovom slučaju više od 25 %, ukupne proizvodnje PRV-a u Uniji.

               (4)

               Zahtjev je sadržavao dokaze prima facie koji pokazuju da bi istek mjera vjerojatno za posljedicu imao ponavljanje dampinga i štete industriji Unije.

         1.3.   Pokretanje postupka

               (5)

               U skladu s tim, nakon savjetovanja sa Savjetodavnim odborom, Komisija je objavila obavijest (4) o pokretanju revizije nakon isteka antidampinških mjera koje se primjenjuju na uvoz PRV-a u Uniju, podrijetlom iz Narodne Republike Kine.

               (6)

               Komisija je službeno obavijestila proizvođače izvoznike, dotične uvoznike, predstavnike Narodne Republike Kine, reprezentativne korisnike i proizvođače iz Unije o pokretanju revizije ispitnog postupka. Zainteresirane stranke dobile su priliku iznijeti svoje stavove u pisanom obliku i zatražiti raspravu u roku određenom u obavijesti o pokretanju postupka.

         2.   POVLAČENJE ZAHTJEVA

               (7)

               Podnositelj zahtjeva je pismom upućenim Komisiji od 7. ožujka 2011. službeno povukao svoj zahtjev.

               (8)

               U skladu s člankom 9. stavkom 1. i člankom 11. stavkom 2. Osnovne uredbe, postupak se može prekinuti kada se zahtjev za reviziju povuče, osim ako bi takav prekid bio protivan interesu Unije.

               (9)

               Smatralo se da bi se ovaj postupak trebao prekinuti, jer ispitni postupak nije doveo ni do kakvih razmatranja koja pokazuju da njegov prekid ne bi bio u interesu Unije. Zainteresirane stranke obaviještene su na odgovarajući način i dana im je mogućnost iznošenja komentara. Međutim, nikakvi komentari nisu primljeni koji bi doveli do drukčijeg zaključka.

               (10)

               Stoga je zaključeno da bi postupak revizije nakon isteka antidampinških mjera koji se odnosi na uvoz u Uniju PRV-a podrijetlom iz Narodne Republike Kine trebalo prekinuti, a postojeće mjere staviti izvan snage,

         DONIJELO JE OVU UREDBU:
   Članak 1.
   Antidampinške mjere koje se odnose na uvoz sintetičkih rezanih vlakana od poliestera, negrebenih, nečešljanih niti na drugi način pripremljenih za predenje, trenutačno razvrstanih prema oznaci KN 5503 20 00 i podrijetlom iz Narodne Republike Kine, stavljaju se izvan snage, a postupak u vezi s tim uvozom se prekida.
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 30. svibnja 2011.

            Za Vijeće

            Predsjednik

            CSÉFALVAY Z.

      (1)  SL L 343, 22.12.2009., str. 51.

      (2)  SL L 71, 17.3.2005., str. 1.

      (3)  SL C 249, 17.10.2009., str. 19.

      (4)  SL C 64, 16.3.2010., str. 10.


title: Provedbena uredba Komisije (EU) 2017/953 оd 6. lipnja 2017. o provedbenim tehničkim standardima koji se odnose na oblik i učestalost izvješća o pozicijama koja investicijska društva i tržišni operateri mjesta trgovanja dostavljaju u skladu s Direktivom 2014/65/EU Europskog parlamenta i Vijeća o tržištu financijskih instrumenata (Tekst značajan za EGP. )

text:
               7.6.2017

               HR

               Službeni list Europske unije

               L 144/12

         PROVEDBENA UREDBA KOMISIJE (EU) 2017/953
   оd 6. lipnja 2017.
   o provedbenim tehničkim standardima koji se odnose na oblik i učestalost izvješća o pozicijama koja investicijska društva i tržišni operateri mjesta trgovanja dostavljaju u skladu s Direktivom 2014/65/EU Europskog parlamenta i Vijeća o tržištu financijskih instrumenata
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući o obzir Direktivu 2014/65/EU Europskog parlamenta i Vijeća od 15. svibnja 2014. o tržištu financijskih instrumenata i izmjeni Direktive 2002/92/EZ i Direktive 2011/61/EU (1), a posebno njezin članak 58. stavak 7,
   budući da:

               (1)

               Da bi tržišta robnih izvedenica, emisijskih jedinica i njihovih izvedenica bila transparentnija, tržišni operateri i investicijska društva koji upravljaju mjestom trgovanja na kojem se trguje tim financijskim instrumentima trebali bi objavljivati tjedna izvješća o ukupnom broju osoba s ugovorom i ukupnoj otvorenoj poziciji za pojedinačne robne izvedenice, emisijske jedinice ili njihove izvedenice koje premašuju pragove iz Delegirane uredbe Komisije (EU) 2017/591 (2) i u pogledu regulatornih tehničkih standarda za primjenu ograničenja pozicija na robne izvedenice ta izvješća dostavljati Europskom nadzornom tijelu za vrijednosne papire i tržišta kapitala (ESMA).

               (2)

               Pravodobnim podnošenjem prethodno objavljenih izvješća mjesta trgovanja u jasno određenom i jedinstvenom roku ESMA-i bi se olakšala tjedna centralizirana objava tih izvještaja u cijeloj Uniji.

               (3)

               Radi dosljednosti i kako bi se osiguralo nesmetano funkcioniranje financijskih tržišta, potrebno je da se odredbe ove Uredbe i odredbe Direktive 2014/65/EU primjenjuju od istog datuma.

               (4)

               Ova Uredba temelji se na nacrtu provedbenih tehničkih standarda koje je ESMA dostavila Komisiji.

               (5)

               ESMA je provela otvorena javna savjetovanja o nacrtu provedbenih tehničkih standarda na kojem se temelji ova Uredba, analizirala je moguće povezane troškove i koristi te zatražila mišljenje Interesne skupine za vrijednosne papire i tržišta kapitala osnovane člankom 37. Uredbe (EU) br. 1095/2010 Europskog parlamenta i Vijeća (3),

         DONIJELA JE OVU UREDBU:
   Članak 1.
   Rokovi za izvješćivanje
   Tržišni operateri i investicijska društva iz članka 58. stavka 1. Direktive 2014/65/EU šalju ESMA-i tjedna izvješća iz točke (a) tog članka o pozicijama na kraju tjednog radnog vremena najkasnije do srijede sljedećega tjedna u 17.30 (SEV).
   Ako ponedjeljak, utorak ili srijeda u tjednu kada treba dostaviti izvješće nisu radni dani tržišnog operatera ili investicijskog društva iz stavka prvog, taj tržišni operater ili investicijsko društvo dostavljaju izvješće što prije, a najkasnije do četvrtka u 17.30 (SEV) u istom tjednu.
   Članak 2.
   Stupanje na snagu i primjena
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se od 3. siječnja 2018.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 6. lipnja 2017.

            Za Komisiju

            Predsjednik

         Jean-Claude JUNCKER

      (1)  SL L 173, 12.6.2014., str. 349.

      (2)  Delegirana uredba Komisije (EU) 2017/591 оd 1. prosinca 2016. o dopuni Direktive 2014/65/EU Europskog parlamenta i Vijeća u pogledu regulatornih tehničkih standarda za primjenu ograničenja pozicija na robne izvedenice (OJ L 87, 31.3.2017., str. 479).

      (3)  Uredba (EU) br. 1095/2010 Europskog parlamenta i Vijeća od 24. studenoga 2010. o osnivanju europskog nadzornog tijela (Europskog nadzornog tijela za vrijednosne papire i tržišta kapitala), izmjeni Odluke br. 716/2009/EZ i stavljanju izvan snage Odluke Komisije 2009/77/EZ (SL L 331, 15.12.2010., str. 84.).


title: Provedbena uredba Komisije (EU) br. 797/2013 оd 21. kolovoza 2013. o odobrenju pripravka Enterococcus faecium NCIMB 11181 kao dodatka hrani za životinje za telad za uzgoj i tov i hrani za odbijenu prasad (nositelj odobrenja Chr. Hansen A/S) i stavljanju izvan snage Uredbe (EZ) br. 1333/2004  Tekst značajan za EGP

text:
               22.8.2013

               HR

               Službeni list Europske unije

               L 224/6

         PROVEDBENA UREDBA KOMISIJE (EU) br. 797/2013
   оd 21. kolovoza 2013.
   o odobrenju pripravka Enterococcus faecium NCIMB 11181 kao dodatka hrani za životinje za telad za uzgoj i tov i hrani za odbijenu prasad (nositelj odobrenja Chr. Hansen A/S) i stavljanju izvan snage Uredbe (EZ) br. 1333/2004
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
   budući da:

               (1)

               Uredbom (EZ) br. 1831/2003 propisuje se odobravanje dodataka hrani za životinje za korištenje u hranidbi životinja te osnove i postupci za izdavanje takvog odobrenja. Člankom 10. te Uredbe propisuje se ponovna procjena dodataka odobrenih u skladu s Direktivom Vijeća 70/524/EEZ (2).

               (2)

               U skladu s Direktivom 70/524/EEZ Enterococcus faecium NCIMB 11181 odobren je bez vremenskog ograničenja Uredbom Komisije (EZ) br. 1333/2004 (3) kao dodatak hrani za životinje za uporabu na teladi za uzgoj i tov i odbijenoj prasadi. Taj je pripravak zatim unesen u Registar dodataka hrani za životinje Europske unije kao postojeći proizvod, u skladu s člankom 10. stavkom 1. točkom (b) Uredbe (EZ) br. 1831/2003.

               (3)

               U skladu s člankom 10. stavkom 2. Uredbe (EZ) br. 1831/2003 u vezi s njezinim člankom 7. podnesen je zahtjev za ponovnu procjenu tog pripravka kao dodatka hrani za telad za uzgoj i tov i hrani za odbijenu prasad u kojem se traži da se taj dodatak razvrsta u kategoriju dodataka „zootehnički dodaci”. Uz taj su zahtjev priloženi detalji i dokumenti u skladu s člankom 7. stavkom 3. Uredbe (EZ) br. 1831/2003.

               (4)

               Europska agencija za sigurnost hrane („Agencija”) u svojem je mišljenju od 1. veljače 2012. (4) zaključila da pod predloženim uvjetima uporabe u hrani za životinje pripravak Enterococcus faecium NCIMB 11181 nema negativan učinak na zdravlje životinja i ljudi ili na okoliš te da je učinkovit u poboljšanju zootehničkih obilježja teladi za uzgoj i tov i odbijene prasadi. Agencija smatra da ne postoji potreba za posebnim zahtjevima za praćenje nakon stavljanja na tržište. Također je potvrdila izvješće o metodi analize dodatka u hrani za životinje koje je dostavio Referentni laboratorij osnovan Uredbom (EZ) br. 1831/2003.

               (5)

               Ocjenom pripravka Enterococcus faecium NCIMB 11181 pokazuje se da su ispunjeni uvjeti za odobrenje predviđeni u članku 5. Uredbe (EZ) br. 1831/2003. U skladu s tim, potrebno je odobriti uporabu tog pripravka kako je definirano u Prilogu ovoj Uredbi.

               (6)

               Budući da je u skladu s Uredbom (EZ) br. 1831/2003 izdano novo odobrenje, potrebno je staviti izvan snage Uredbu (EZ) br. 1333/2004.

               (7)

               Budući da izmjene uvjeta izdavanja odobrenja iz sigurnosnih razloga nije potrebno odmah primjenjivati, primjereno je omogućiti prijelazno razdoblje kako bi se potrošile postojeće zalihe dodatka te premiksa i krmnih smjesa koji ga sadržavaju, kako je odobreno Uredbom (EZ) br. 1333/2004.

               (8)

               Mjere propisane ovom Uredbom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU UREDBU:
   Članak 1.
   Pripravak definiran u Prilogu koji pripada kategoriji dodataka za životinje „zootehnički dodaci” i funkcionalnoj skupini „stabilizatori crijevne flore” odobrava se kao dodatak hrani za životinje u hranidbi životinja u skladu s uvjetima utvrđenima u Prilogu.
   Članak 2.
   Uredba (EZ) br. 1333/2004 stavlja se izvan snage.
   Članak 3.
   Pripravak naveden u Prilogu i hrana za životinje koja taj pripravak sadržava koji su proizvedeni i označeni prije 11. ožujka 2014. u skladu s pravilima primjenjivima prije 11. rujna 2013., mogu se nastaviti stavljati na tržište i upotrebljavati dok se ne potroše postojeće zalihe.
   Članak 4.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 21. kolovoza 2013.

            Za Komisiju

            Predsjednik

         José Manuel BARROSO

      (1)  SL L 268, 18.10.2003., str. 29.

      (2)  SL L 270, 14.12.1970., str. 1.

      (3)  SL L 247, 21.7.2004., str. 11.

      (4)  EFSA Journal 2012; 10(2):2574.

      PRILOG

                  Identifikacijski broj dodatka

                  Naziv nositelja odobrenja

                  Dodatak

                  Sastav, kemijska formula, opis, analitička metoda

                  Vrsta ili kategorija životinje

                  Najviša dob

                  Najmanji sadržaj

                  Najveći sadržaj

                  Ostale odredbe

                  Datum isteka valjanosti odobrenja

                  CFU/kg potpune krmne smjese s udjelom vlage od 12 %

                     Kategorija zootehničkih dodataka hrani za životinje. Funkcionalna skupina: stabilizatori crijevne flore

                  4b1708

                  Chr. Hansen A/S

                     Enterococcus faecium

                  (NCIMB 11181)

                                 Sastav dodatka

                              Pripravak Enterococcus faecium (NCIMB 11181) koji sadržava najmanje:

                                          Kruto stanje: 5 × 1010 CFU/g dodatka;

                                          Kruto stanje topivo u vodi: 2 × 1011 CFU/g dodatka

                                 Karakterizacija aktivne tvari

                              Žive stanice Enterococcus faecium (NCIMB 11181).

                                 Analitička metoda
                                  (1)

                              Pobrojavanje: metoda razmazivanja koristeći Bile Esculin Azide agar (EN 15788).
                              Identifikacija: gel-elektroforeza u pulsirajućem polju (PFGE)

                  Telad za uzgoj i tov

                  6 mjeseci

                  5 × 108

                  —

                              1.

                              U uputama za uporabu dodatka i premiksa potrebno je navesti uvjete skladištenja i stabilnost pri peletiranju i u vodi.

                              2.

                              Može se upotrebljavati u nadomjescima mlijeka za telad za uzgoj i tov.

                              3.

                              Za odbijenu prasad do 35 kg.

                              4.

                              Preporučene najmanje doze:

                                          —

                                          telad za uzgoj i tov: 2 × 1010 CFU/kg potpune krmne smjese

                                          —

                                          prasad (odbijena): 1 × 1010 – 2 × 1010 CFU/kg potpune krmne smjese

                              5.

                              Pripravak u krutom obliku topiv u vodi može se upotrebljavati u vodi za piće namijenjenoj odbijenoj prasadi uz preporučenu najmanju dozu 1 × 1010 – 2 × 1010 CFU/L

                              6.

                              Zbog sigurnosti korisnika prilikom rukovanja treba osigurati zaštitu dišnih organa te nositi zaštitne naočale i rukavice.

                  11. rujna 2023.

                  Prasad (odbijena)

                  —

                  5 × 108

                  —

         (1)  Podaci o analitičkim metodama dostupni su na sljedećoj adresi Referentnog laboratorija Europske unije za dodatke hrani za životinje: www.irmm.jrc.be/eurl-feed-additives.


title: Provedbena uredba Komisije (EU) 2015/150 оd 30. siječnja 2015. o izmjeni Priloga Uredbi (EU) br. 37/2010 u pogledu tvari „gamitromicin”  Tekst značajan za EGP

text:
               31.1.2015

               HR

               Službeni list Europske unije

               L 26/10

         PROVEDBENA UREDBA KOMISIJE (EU) 2015/150
   оd 30. siječnja 2015.
   o izmjeni Priloga Uredbi (EU) br. 37/2010 u pogledu tvari „gamitromicin”
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 470/2009 Europskog parlamenta i Vijeća od 6. svibnja 2009. o propisivanju postupaka Zajednice za određivanje najvećih dopuštenih količina rezidua farmakološki djelatnih tvari u hrani životinjskog podrijetla, o stavljanju izvan snage Uredbe Vijeća (EEZ) br. 2377/90 i o izmjeni Direktive 2001/82/EZ Europskog parlamenta i Vijeća i Uredbe (EZ) br. 726/2004 Europskog parlamenta i Vijeća (1), a posebno njezin članak 14. u vezi s člankom 17.,
   uzimajući u obzir mišljenje Europske agencije za lijekove koje je izdao Odbor za veterinarsko-medicinske proizvode,
   budući da:

               (1)

               Najveća dopuštena količina rezidua (NDK) farmakološki djelatnih tvari namijenjenih primjeni u Uniji u veterinarsko-medicinskim proizvodima kod životinja koje se upotrebljavaju za proizvodnju hrane ili u biocidnim proizvodima koji se upotrebljavaju u uzgoju životinja utvrđuje se u skladu s Uredbom (EZ) br. 470/2009.

               (2)

               Farmakološki djelatne tvari i njihova klasifikacija s obzirom na NDK-ove u hrani životinjskog podrijetla utvrđeni su u Prilogu Uredbi Komisije (EU) br. 37/2010 (2).

               (3)

               Gamitromicin je trenutačno uvršten u tablicu 1. Priloga Uredbi (EU) br. 37/2010 kao dopuštena tvar u masnom tkivu, jetri i bubrezima goveda, isključujući životinje čije je mlijeko namijenjeno prehrani ljudi.

               (4)

               Europskoj agenciji za lijekove podnesen je zahtjev za produljenje postojećeg unosa za gamitromicin koji se koristi za svinje.

               (5)

               U skladu s člankom 5. Uredbe (EZ) br. 470/2009, Europska agencija za lijekove razmatra mogućnost uporabe utvrđenih najvećih dopuštenih količina rezidua za farmakološki djelatnu tvar u određenoj hrani za drugu hranu dobivenu od iste vrste životinja, ili utvrđene najveće dopuštene količine rezidua za farmakološki djelatnu tvar u jednoj ili više vrsta životinja za drugu vrstu životinja. Odbor za veterinarsko-medicinske proizvode zaključio je da se ekstrapolacija na druge vrste životinja namijenjene proizvodnji hrane za tu tvar ne podržava.

               (6)

               Unos za gamitromicin u tablici 1. Priloga Uredbi (EU) br. 37/2010 stoga treba na odgovarajući način izmijeniti kako bi uključivao NDK za svinje.

               (7)

               Primjereno je odrediti razuman rok u kojem će dionici poduzeti mjere koje bi mogle biti potrebne za usklađivanje s novoutvrđenim NDK-ovima.

               (8)

               Mjere predviđene ovom Uredbom u skladu su s mišljenjem Stalnog odbora za veterinarsko-medicinske proizvode,

         DONIJELA JE OVU UREDBU:
   Članak 1.
   Prilog Uredbi (EU) br. 37/2010 mijenja se kako je utvrđeno u Prilogu ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se od 1. travnja 2015.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 30. siječnja 2015.

            Za Komisiju

            Predsjednik

         Jean-Claude JUNCKER

      (1)  SL L 152, 16.6.2009., str. 11.

      (2)  Uredba Komisije (EU) br. 37/2010 od 22. prosinca 2009. o farmakološki djelatnim tvarima i njihovoj klasifikaciji u odnosu na najveće dopuštene količine rezidua u hrani životinjskog podrijetla (SL L 15, 20.1.2010., str. 1.).

      PRILOG
      U tablici 1. Priloga Uredbi (EU) br. 37/2010 unos za tvar „gamitromicin” zamjenjuje se sljedećim unosom:

                     Farmakološki djelatna tvar

                     Marker rezidua

                     Vrsta životinje

                     NDK-ovi

                     Ciljno tkivo

                     Ostale odredbe (u skladu s člankom 14. stavkom 7. Uredbe (EZ) br. 470/2009)

                     Terapijska klasifikacija

                     „Gamitromicin

                     Gamitromicin

                     Svinje

                     100 μg/kg

                     Mišić

                     NEMA UNOSA

                     Protuupalne tvari/antibiotici”

                     100 μg/kg

                     Koža i masno tkivo u prirodnom omjeru

                     100 μg/kg

                     Jetra

                     300 μg/kg

                     Bubreg

                     Goveda

                     20 μg/kg

                     Masno tkivo

                     Ne primjenjuje se kod životinja čije je mlijeko namijenjeno prehrani ljudi.

                     200 μg/kg

                     Jetra

                     100 μg/kg

                     Bubreg


title: Provedbena uredba Komisije (EU) br. 799/2013 оd 21. kolovoza 2013. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               22.8.2013

               HR

               Službeni list Europske unije

               L 224/12

         PROVEDBENA UREDBA KOMISIJE (EU) br. 799/2013
   оd 21. kolovoza 2013.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 21. kolovoza 2013.

            Za Komisiju, u ime predsjednika,
         Jerzy PLEWA

            Glavni direktor za poljoprivredu i ruralni razvoj

      (1)  SL L 299, 16.11.2007., str. 1.

      (2)  SL L 157, 15.6.2011., str. 1.

      PRILOG
      Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0709 93 10

                  TR

                  118,4

                  ZZ

                  118,4

                  0805 50 10

                  AR

                  118,7

                  CL

                  110,2

                  TR

                  70,0

                  UY

                  138,4

                  ZA

                  106,6

                  ZZ

                  108,8

                  0806 10 10

                  EG

                  181,7

                  MA

                  135,8

                  TR

                  147,3

                  ZZ

                  154,9

                  0808 10 80

                  AR

                  203,2

                  BR

                  114,7

                  CL

                  147,3

                  CN

                  88,4

                  NZ

                  124,1

                  US

                  129,8

                  ZA

                  120,6

                  ZZ

                  132,6

                  0808 30 90

                  AR

                  196,9

                  CL

                  148,9

                  TR

                  152,7

                  ZA

                  94,4

                  ZZ

                  148,2

                  0809 30

                  TR

                  143,3

                  ZZ

                  143,3

                  0809 40 05

                  BA

                  51,7

                  MK

                  74,4

                  TR

                  101,0

                  ZZ

                  75,7

         (1)  Nomenklatura država utvrđena Uredbom Komisije (EZ) br. 1833/2006 (SL L 354, 14.12.2006., str. 19.). Oznakom „ZZ” označava se „drugo podrijetlo”.


title: Provedbena uredba Komisije (EU) br. 672/2011 od 13. srpnja 2011. o izmjeni Uredbe (EZ) br. 968/2006 o utvrđivanju detaljnih pravila za provedbu Uredbe Vijeća (EZ) br. 320/2006 o utvrđivanju privremenog plana za restrukturiranje industrije šećera u Zajednici

text:
               03/Sv. 61

               HR

               Službeni list Europske unije

               120

         32011R0672

               L 184/1

               SLUŽBENI LIST EUROPSKE UNIJE

         PROVEDBENA UREDBA KOMISIJE (EU) br. 672/2011
   od 13. srpnja 2011.
   o izmjeni Uredbe (EZ) br. 968/2006 o utvrđivanju detaljnih pravila za provedbu Uredbe Vijeća (EZ) br. 320/2006 o utvrđivanju privremenog plana za restrukturiranje industrije šećera u Zajednici
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 320/2006 od 20. veljače 2006. o utvrđivanju privremenog sustava za restrukturiranje industrije šećera u Zajednici i o izmjeni Uredbe (EZ) br. 1290/2005 o financiranju zajedničke poljoprivredne politike (1), a posebno njezin članak 12.,
   budući da:

               (1)

               Člankom 6. Uredbe Komisije (EZ) br. 968/2006 (2) predviđeno je da se razdoblje za rastavljanje proizvodnih postrojenja i za usklađivanje s društvenim i ekološkim obvezama iz članka 3. stavka 3. točke (c) i članka 3. stavka 4. točke (c) Uredbe (EZ) br. 320/2006 može produljiti najdulje do 30. rujna 2011.

               (2)

               Ako taj rok ne bude još dodatno produljen, određeni proizvođači šećera neće moći na vrijeme u cijelosti rastaviti svoja proizvodna postrojenja. Međutim, to produljenje ne smije prelaziti ono koje je prijeko potrebno za završetak preostalih poslova vezanih za rastavljanje postrojenja. Na temelju informacija koje su dostupne Komisiji, taj bi se rok trebao produljiti najdulje do 31. ožujka 2012.

               (3)

               Uredbu (EZ) br. 968/2006 treba stoga na odgovarajući način izmijeniti.

               (4)

               Mjere predviđene ovom Uredbom u skladu su mišljenjem Odbora za poljoprivredne fondove,

         DONIJELA JE OVU UREDBU:
   Članak 1.
   U članku 6. stavku 1. Uredbe (EZ) br. 968/2006 drugi se podstavak zamjenjuje sljedećim:

      „Odstupajući od točke (b) prvog podstavka, na utemeljeni zahtjev dotičnog poduzeća države članice mogu odobriti produljenje roka utvrđenog u toj točki, i to najdulje do 31. ožujka 2012. U tom slučaju poduzeće dostavlja izmijenjeni plan restrukturiranja u skladu s člankom 11.”

   Članak 2.
   Ova Uredba stupa na snagu sedmog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 13. srpnja 2011.

            Za Komisiju

            Predsjednik

         José Manuel BARROSO

      (1)  SL L 58, 28.2.2006., str. 42.

      (2)  SL L 176, 30.6.2006., str. 32.